Tiberius Sempronius Gracchus (consul 177 a.C.n.)

Tiberius Sempronius Gracchus  (natus circa annum 220 a.C.n., mortuus anno 154 a.C.n.) fuit consularis Romanus censorius et augurCicero, De divinatione I.18.36.. Bis consulatum gessit anno 177 et 163 a.C.n.

 De gente et uxore 
Pater eius Tiberius Sempronius Ti.f. Gracchus consul anno 215 a.C.n.. Ipse Corneliam, filiam Publii Cornelii Scipionis Africani, in matrimonium duxit. Filii eorum Tiberius Sempronius Gracchus et Gaius Sempronius Gracchus tribuni plebis clari fuerunt. Filiam quoque genuerunt Semproniam quae Scipioni Aemiliano nupsit. In totum Cornelia duodecim liberosPlinius, Historia Naturalis VII.11.57. Seneca, Ad Helviam consolatio XVI.6 et In Marciam consolatio XVIː  Scipionis filiam, Gracchorum matrem. Duodecim illa partus totidem funeribus recognovit. Revera Sempronia matri superfuisse et Seneca in hoc errasse videntur, ut ostendit Hieronymus Carcopino. ei genuisse dicebatur e quibus plurimi in pueritia obieruntː tres enim tantum supradicti patri superfuisse videntur. Adeo uxorem amavit ut duobus anguibus domi repertis et auguribus alterutrum necandum esse adfirmantibus et alterum cum ipsius morte alterum cum uxoris fato conexum esse addentibus maluisse narraretur uxorem sibi superesse quia iuvenior essetCicero, De divinatione I.18.36. Plutarchus, Tib. Gr. I.4-5. Plinius, Historia Naturalis VII,36,122ː Gracchorum pater anguibus prehensis in domo, cum responderetur ipsum victurum alterius sexus interempto: immo vero, inquit, meum necate, Cornelia enim iuvenis est et parere adhuc potest. hoc erat uxori parcere et rei publicae consulere; idque mox consecutum est.. Certe post eius mortem Cornelia Gracchos ipsa educasse dicebatur.

 Cursus honorum 
Anno 190 a.C.n. in Scipionum Asiatica expeditione bello contra Antiochum III regem interfuit et hoc annoTitus Livius 37.7.11 atque iterum anno 185Titus Livius 39.24.13 legatus ad regem Philippum V regem Macedonum missus est. Anno 187 tribunus plebis erat et intercessione fratri Publii Cornelii Scipionis Africani Lucio saluti fuit cum in carcerem a collega ducereturAulus Gellius, Noctes Atticae VI 19. Valerius Maximus IV.1.8.. Si auctoribus antiquis credimus ex illo beneficio Africanus filiam Sempronio dedit.  Anno 182 aedilis curulis fuit. Anno 180 praetor eratTitus Livius, op.cit. XL 35,2; 8-9 et deinde propraetor in Hispania Citeriore feliciter contra Celtiberos certavitTitus Livius, op.cit. XL 47,1-50,5. In Hispania Latinam coloniam Gracchuris condidit, foedus pacis icitTitus Livius, op.cit. XL 35-50. Strabo III.47.13. et die 3 Februarii 178 a.C.n. de Iberis triumphavitTitus Livius, op.cit. XLI 7,1-3. Anno 177 una cum Gaio Claudio Ap.f. Pulchro consul electus est et anno 176/175 proconsul in Sardinia victor fuit atque iterum triumphavitTitus Livius, op.cit. XLI 28,8-9. Anno 169 una cum Gaio Claudio Ap.f. Pulchro censor contra dilectus et publicanos egit, suffragium libertorum coercebat atque Basilicam Semproniam exstruxitTitus Livius, op.cit. XLIII 14-16; XLIV 16,8-11 ; XLV.15.. Annis 166/165 atque 161 a.C.n. legatus in orientem missus est ad pacem cum Antiocho IV et Demetrio I regibus componendamPolybius, Historiae XXX 27; 30,7; XXXI 32-33; XXXII 1,1. Anno 163 consul II una cum Manio Iuventio Thalna electus Corsicam et Sardiniam provinciam accepit. Comitia consularia habuit quibus electioni consobrini Publii Cornelii Scipionis Nasicae Corculi consuluit, sed deinde propter errorem auspiciorum irritam fuisse dixit.

 Bibliographia 
Hieronymus Carcopino, "Le mariage de Cornelia" in Autour des Gracques. Etudes critiques, Les Belles Lettres, 1967ː 47-83. 


 Notae 

Gracchus, Tiberius
Categoria:Senatores
Categoria:Tribuni plebis
Categoria:Praetores Hispaniae Citerioris
Categoria:Proconsules Corsicae et Sardiniae